Καρέκλα

Η καρέκλα είναι ένα έπιπλο με μια υπερυψωμένη επιφάνεια, που συνήθως χρησιμοποιείται για κάθισμα για ένα άτομο. Οι καρέκλες υποστηρίζονται συχνότερα από τέσσερα πόδια και μια πλάτη. Κάποιες φορές, ωστόσο, μια καρέκλα μπορεί να έχει τρία πόδια ή μπορεί να έχει διαφορετικό σχήμα.

Είναι κατασκευασμένες από μια ευρεία ποικιλία υλικών, που κυμαίνονται από ξύλο μέχρι μέταλλο, καθώς και συνθετικό υλικό (π.χ. πλαστικό), και μπορεί να είναι παραγεμισμένες ή επικαλυμμένες με διάφορα χρώματα και υφάσματα, είτε στο κάθισμα (όπως μερικές καρέκλες τραπεζαρίας) ή σε ολόκληρη την καρέκλα. Οι καρέκλες μπορούν επίσης να κατασκευάζονται από πιο δημιουργικά υλικά, όπως ανακυκλωμένα υλικά όπως μαχαιροπίρουνα και ξύλινα τούβλα παιχνιδιών, μολύβια, σωλήνες υδραυλικών εγκαταστάσεων, σχοινί, κυματοειδές χαρτόνι και πλαστικές σωληνώσεις PVC. Καρέκλες χρησιμοποιούνται σε πολυάριθμα δωμάτια των σπιτιών (π.χ. σε σαλόνια, τραπεζαρίες και κρησφύγετα), σε σχολεία και γραφεία και σε διάφορους άλλους χώρους εργασίας.

Μια καρέκλα χωρίς πλάτη ή βραχίονες συνηθισμένου ύψους λέγεται «σκαμνί» ή όταν είναι στο ύψος των γοφών ενός όρθιου ανθρώπου λέγεται «σκαμνί μπαρ». Μια καρέκλα με βραχίονες ονομάζεται «πολυθρόνα», ενώ όταν διαθέτει υποστήριξη πλάτης η οποία μπορεί να γείρει προς τα πίσω έχοντας πτυσσόμενο υποπόδιο καλείται «κάθισμα ρυθμιζόμενης πλάτης». Μια μόνιμη καρέκλα σε τρένο ή σε θέατρο λέγεται «κάθισμα» ή σε αεροπλάνο ή αυτοκίνητο, «κάθισμα αεροπλάνου» και «κάθισμα αυτοκινήτου» αντίστοιχα. Στην ιππασία ή στο ποδήλατο το κάθισμα ονομάζεται «σέλα». Υπάρχουν ειδικά καθίσματα για βρέφη, όπως το βρεφικό κάθισμα αυτοκινήτου. Όταν ένα κάθισμα είναι τροχήλατο όχημα ονομάζεται «αναπηρική καρέκλα» και όταν κρεμιέται από πάνω ονομάζεται «κούνια».

Το ύψος του καθίσματος είναι συνήθως από 42 έως 48 πόντους και είναι το κατάλληλο για τραπεζαρία, αν και κάποιες έχουν εργονομικό σχεδιασμό που κατανέμει το βάρος του επιβάτη σε διάφορα μέρη του σώματος, κάτι που επιτυγχάνεται έχοντας ένα εύκολα ρυθμιζόμενο ύψος καθίσματος. Η προέλευση της καρέκλας και της πολυθρόνας είναι ο θρόνος. Αρχικά, οι περισσότερες καρέκλες ήταν κατασκευασμένες από ξύλο, αλλά οι σύγχρονες καρέκλες συνήθως είναι από μεταλλικούς σωλήνες η χυτό αλουμίνιο, ενώ υπάρχουν και από διάφορα είδη πλαστικών.
δεξιά|μικρογραφία|Καρέκλα σε χρήση.

Ως αντικείμενο στον βιομηχανικό σχεδιασμό είναι ένα από τα δημοφιλέστερα και πολλοί σχεδιαστές και αρχιτέκτονες έχουν σχεδιάσει καρέκλες.

 Χρήση του όρου μεταφορικά 
Σε αρκετές χώρες διεθνώς, χρησιμοποιείται η έκφραση ότι κάποιος «παραλίγο να πέσει από την καρέκλα του» όταν μόλις πληροφορήθηκε κάτι, επειδή ήταν πολύ σοκαρισμένος ή έκπληκτος από αυτό που μόλις έμαθε.

Επίσης, εξαιρετικά γνωστές είναι και οι εκφράσεις «μεγάλη καρέκλα», που σημαίνει υψηλό αξίωμα ή καίρια θέση, και «τιμητική καρέκλα», που σημαίνει ότι κάποιος έλαβε ένα υψηλό αξίωμα τιμητικά.

Ειδικότερα στην αμερικανική αργκό, το να πεις ότι κάποιος θα «πάρει την καρέκλα» (someone will «get the chair») είναι σαν να λες ότι θα εκτελεστεί από μια ηλεκτρική καρέκλα. Εναλλακτικά, μπορεί να είναι μια μεταφορά για άλλη σκληρή τιμωρία.

 Αναφορές 

 Εξωτερικοί σύνδεσμοι 


 de Dampierre, F. (2006). Chairs: A History. Harry N. Abrams. 
 Fiell, C. (2005). 1000 Chairs. (25th ed.). Taschen. 
 Miller, J. (2009). Chairs. Conran. 

Κατηγορία:Έπιπλα